20 



Hunde-Eiland fik vi opmaalt fra selve Stedet, de andre ere ned- 

 lagte efter Skjæringer fra forskjellige Punkter langs Kysterne. 



Efterat have afsluttet Undersøgelserne gik vi den 6te Sep- 

 tember ombord i Briggen Peru og naaede efter en heldig Rejse 

 Kjøbenhavn den 10de Oktober. 



Del medfølgende Kaart er en formindsket Copi af det til 

 Søkaartarchivet afgivne Originalkaart. Foruden dette er der 

 udarbejdet Specialkaart over Indsejlingerne til Colonien Riten- 

 benk og over Hunde-Eiland, som ligeledes ere afleverede til 

 Søkaartarchivet. 



Naar Lejlighed gaves, indsamledes der Oldsager, mest Flint- 

 flækker, men ogsaa en Del andre Gravfund, som gamle Jagt- 

 rekvisiter og Husgeraadsgjenstande. Disse afleveredes efter 

 Hjemkomsten til ethnographisk Museum. 



Jeg kan ikke undlade her at udtale en Tak til alle de 

 danske Funktionærer i Grønland, som overalt, hvor vi ere 

 komne, have viist os den største Imødekommen og Hjælp for 

 at fremme Expeditionens Arbejder, og især til Direktøren for 

 den kgl. grønlandske Handel, som ved den Maade, hvorpaa Ski- 

 benes Afgang blev ordnet, gjorde os det muligt at benytte den 

 korte Sommer saa fuldt ud som muligt. 



Paa vore Rejser iaar anvendte vi, som sædvanligt, en grøn- 

 landsk Konebaad med Besætning af Grønlændere, der skiftede 

 flere Gange i Løbet af Sommeren. Som saa tidt omtalt, ere 

 disse udmærket skikkede til slige Expeditioner, naar de blot 

 ikke ere for længe eller for langt borte fra Hjemmet. Da disse 

 og deres ejendommelige Levevis saa tidt have været skildrede 

 baade i Tale og Skrift, skal jeg ikke her komme nærmere ind 

 derpaa, men kun omtale et ejendommeligt Charaktertræk, som 

 vi tilfældigvis iaar havde Lejlighed til at lære at kjende, og som, 

 saavidt jeg veed, ikke tidligere har været fremdraget. 



